מאז שעלתה תופעת הכנת צמידי הגומילום, לא חשבתי שכל כך מהר יופיעו צמידים נוספים שימשכו את הבנות מסיבות כל כך רבות. צמידי ה-YAYOOהצליחו לעשות את זה.
כשראיתי בפעם הראשונה את צמידי ה-YAYOO, חייכתי לעצמי בעונג בעיקר בגלל הנוסטלגיה שהם עוררו בי כשחזרתי לדמיין את חוט הטלפון מילדותי. נגיעה אחת העלתה חיוך נוסף בגלל הגמישות של הצמיד והקלות שבה הוא נכנס ליד ומתיישב במלוא הדרו.
בת השמונה הוקסמה מהמבחר הגדול של הצבעים ופשוט לא ידעה מה לבחור!
יש מגוון גדול של צבעים להשלמת כל לוק שרוצים בכל אירוע ולכל מטרה: בהדפסים של שחור חלק למראה הדרמטי, הדפסי כוכבים בגוונים כחולים או שחור/לבן המתאימים ללבוש יומיומי או ג'ינס, הדפסים מנומרים צבעוניים המתאימים לריענון לבוש סתיו בצבע אחיד ובעוד צבעים והדפסים אשר יוצרים את המראה המעודכן והמושלם לכל יציאה מן הבית. לצמידים בצבעים ורוד/לבן/צהוב מוצמד לב עם חותמת של מיכל הקטנה, הבנות מתו על זה.
אנחנו לקחנו את הצמידים המקסימים הללו צעד אחד קדימה והשתמשנו בהם כחובקי מפיות לשולחן האירוח!!! ההתלהבות של בנות העשרה העלתה רעיון נוסף לקשט בצמידים האלו את שולחן יום ההולדת או בת המצווה כך שכל ארוח יקבל צמיד מתנה. הצמידים עטורי הכוכבים הלבנים על רקע של כחול/תכלת מבריק פשוט קרצו לנו שזו המטרה שלהם, וכך עשינו – חבקנו מפיות לבנות באמצעותם. הצמידים גרפו שבחים רבים, בגלל הרעיון ובגלל ההתאמה.
צמידי YAYOO הונחו אצלנו גם על שולחן היצירה ושימשו לתוספת מכובדת ומרשימה לקישוט בובות שיצרנו מבקבוקים. בת השלוש לקחה כמה צמידים למשחק הבובות וניסתה לאסוף להן את השיער באמצעותן. הצמידים טובים גם כשרשרת לבובות פלסטיק שהילדות משחקות בהן.
ניתן להשיג את הצמידים בכל סניפי רשת הסופרפארם, חנויות הצעצועים והרשתות המובילות בתחום הילדים.
מחיר: החל מ-19.90 שקלים לסדרה של 5 צמידים.
האם הצמידים האלה מתאימים גם לגיל 14?